
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 29.11.2018 година
 относно данните, които следва да се предоставят за 2020 г. съгласно Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства и за отмяна на регламенти (ЕО) No 1166/2008 и (ЕС) No 1337/2011 по отношение на списъка с променливите и тяхното описание
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства и за отмяна на регламенти (ЕО) No 1166/2008 и (ЕС) No 1337/2011
 1
 , и по-специално член 5, параграф 4 и член 8, параграф 1 от него,
 като има предвид, че:
 (1)В Регламент (ЕС) 2018/1091 се установява рамка за европейската статистика на равнището на земеделските стопанства и за интегрирането на информацията за структурата на стопанствата с тази за производствените методи, мерките за развитие на селските райони, агроекологичните аспекти и друга свързана с тях информация.
 (2)Държавите членки следва да събират данни, които съответстват на основните данни, данните при разширяване на рамката, темите и подробните теми в рамките на модулите, определени в Регламент (ЕС) 2018/1091.
 (3)В съответствие с член 8, параграф 2 от Регламент (ЕС) 2018/1091 общият брой на основните и модулните променливи не следва да надвишава 300 променливи.
 (4)В съответствие с член 8, параграф 5 от Регламент (ЕС) 2018/1091 следва да не бъдат налагани значителни допълнителни разходи, които водят до непропорционална и необоснована тежест за земеделските стопанства и държавите членки.
 (5)Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 1.Описанието на променливите за изброените в приложение III към Регламент (ЕС) 2018/1091 основни структурни данни се определя в приложение I към настоящия регламент.
 2.Списъкът на променливите за темите и подробните теми в рамките на всеки модул се определя в приложение II.
 3.Описанията на променливите, които ще се използват от държавите членки за темите и подробните теми в рамките на всеки от изброените в приложение II модули, се определят в приложение III.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29.11.2018 година.
 За Комисията
 Председател
 Jean-Claude JUNCKER
 (1)
 OB L 200, 7.8.2018 г., стр. 1.
 ---documentbreak---
 ПРИЛОЖЕНИЕ I
 Описание на променливите, използвани за основните структурни данни и за разширяването на рамката, в съответствие с приложение III към Регламент (ЕС) 2018/1091
 I. ОБЩИ ПРОМЕНЛИВИ
 Информация за изследването
 CGNR 001
 -
 Идентификатор на земеделското стопанство
 Уникалният идентификационен номер на земеделското стопанство е уникален числен идентификатор за целите на предаването на данните.
 Местоположение на земеделското стопанство
 Местоположението на земеделското стопанство е мястото, където то извършва основната си селскостопанска дейност.
 CGNR 002
 -
 Географско местоположение
 Код на клетката с площ 1 km от координатната мрежа на статистическите единици съгласно INSPIRE за общоевропейско ползване
 1
 , на мястото, където е разположено земеделското